Document ID: 31980R1829

ΚΑΝΟΝΙΣΜΟΣ (ΕΟΚ) αριθ. 1829/80 ΤΗΣ ΕΠΙΤΡΟΠΗΣ της 11ης Ιουλίου 1980 περί τροποποιήσεως του κανονισμού (ΕΟΚ) αριθ. 685/69 "περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως το άρθρο 6 παράγραφος 7,
Εκτιμώντας:
ότι, σύμφωνα με το άρθρο 6 παράγραφος 2 του κανονισμού (ΕΟΚ) αριθ. 685/69 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 1392/80(4), ο πωλητής μιας ελλιπούς ποσότητος βουτύρου πρέπει να επιστρέψει στον οργανισμό παρεμβάσεως τα έξοδα που προξενήθηκαν από την αποθήκευση του βουτύρου αυτού- ότι οι λεπτομέρειες της επιστροφής αυτής και ιδίως οι σχετικές με τα έξοδα χρηματοδοτήσεως, πρόκειται να προσαρμοσθούν προς τις νέες διατάξεις, που προβλέπονται στο άρθρο 5 παράγραφος 5 του ανωτέρω κανονισμού, όσον αφορά τις καθορισμένες προθεσμίες για την πληρωμή της τιμής αγοράς από τον οργανισμό παρεμβάσεως-
ότι όσον αφορά τη χορήγηση της ενισχύσεως στην ιδιωτική αποθεματοποίηση του βουτύρου πρέπει να καθορισθεί ότι το ίδιο προϊόν δεν μπορεί να γίνει αντικείμενο μιας συμβάσεως αποθεματοποιήσεως και ταυτόχρονα να ευεργετηθεί από τον κανονισμό (ΕΟΚ) αριθ. 565/80 του Συμβουλίου της 4ης Μαρτίου 1980 περί της προκαταβολικής πληρωμής των απαλλαγών στην εξαγωγή για τα γεωργικά προϊόντα (5)- ότι πράγματι η συσσώρευση αυτών των δύο καθεστώτων θα οδηγήσει ιδίως σε έναν αδικαιολόγητο συμψηφισμό ορισμένων εξόδων χρηματοδοτήσεως του επιχειρούντος την αποθεματοποίηση-
ότι, για την ίδια περίπτωση, πρέπει να ορισθούν σε ΕΝΜ τα ποσά που εκφράζονται ακόμη σε λογιστικές μονάδες στο άρθρο 24 παράγραφος 1 του κανονισμού (ΕΟΚ) αριθ. 685/69-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 685/69 τροποποιείται ως εξής:
1. Στο άρθρο 6, το κείμενο της παραγράφου 2 αντικαθίσταται από το ακόλουθο κείμενο:
"2. Με την προσφορά του, ο πωλητής αναλαμβάνει την υποχρέωση, στην περίπτωση όπου, κατά τη διάρκεια της αποδεκτής περιόδου αποθεματοποιήσεως, η ελάττωση της ποσότητος του βουτύρου είναι ανώτερη από εκείνη που προκύπτει ομαλά από τη διατήρηση ενός βουτύρου που πληροί τις απαιτήσεις που προβλέπονται στο άρθρο 2:
- να πάρει πίσω το εν λόγω εμπόρευμα,
- αν έχει πραγματοποιηθεί η πληρωμή, να αποδώσει τον οργανισμό παρεμβάσεως την τιμή του ελλιπούς εμπορεύματος υπολογισμένη με βάση την τιμή αγοράς,
- να πληρώσει τα έξοδα αποθεματοποιήσεως των εν λόγω ποσοτήτων που ορίζονται από την ημέρα της αναλήψεως της υποχρεώσεως μέχρι την ημέρα της εξόδου.
Τα έξοδα αυτής της αποθεματοποιήσεως καθορίζονται εφ' άπαξ ανά τόννο με τον εξής τρόπο:
α) 20,43 ΕΝΜ για τα καθορισμένα έξοδα-
β) 0,37 ΕΝΜ κατά ημέρα αποθεματοποιήσεως για τα έξοδα εναποθέσεως σε ψυγείο-
γ) αν η πληρωμή έχει πραγματοποιηθεί, τα χρηματικά έξοδα υπολογίζονται από την ημέρα της πληρωμής με βάση την τιμή αγοράς και ένα συντελεστή τόκου 12% κατ' έτος.
Τα ποσά που προβλέπονται στο προηγούμενο εδάφιο είναι εκείνα που ισχύουν κατά την ημέρα αναλήψεως της υποχρεώσεως. Η μετατροπή τους σε εθνικό νόμισμα πραγματοποιείται με τη βοήθεια των συντελεστών που ισχύουν την ίδια ημέρα.
Φέρονται σε πίστωση του ανάλογου λογαριασμού του Ευρωπαϊκού Γεωργικού Ταμείου Προσανατολισμού και Εγγυήσεων (FEOGA), καθώς και, σε δεδομένη περίπτωση, το ποσό της επιστροφής που προβλέπεται στο πρώτο εδάφιο δεύτερη περίπτωση."
2. Στο άρθρο 23 παράγραφος 1, το κείμενο του δευτέρου εδαφίου αντικαθίσταται από το εξής κείμενο:
"Καμία σύμβαση αποθεματοποιήσεως που προβλέπεται στην παράγραφο 6 δεν μπορεί να συναφθεί για το βούτυρο:
α) για το οποίο έχει ζητηθεί η χορήγηση μιας άμεσης ενισχύσεως βουτύρου που προβλέπεται από άλλες κοινοτικές διατάξεις, ή
β) που έχει τεθεί υπό το καθεστώς που προβλέπεται στο άρθρο 5 παράγραφος 1 του κανονισμού (ΕΟΚ) αριθ. 565/80. Η περαιτέρω θέση του βούτυρου υπό το καθεστώς αυτό θεωρείται σαν έξοδος του αποθέματος κατά την έννοια του άρθρου 24 παράγραφος 1 προτελευταίο εδάφιο, που τερματίζει τη συμβατική αποθεματοποίηση."
3. Στο άρθρο 24, το κείμενο της παραγράφου 1, αντικαθίσταται από το εξής κείμενο:
"1. Η ενίσχυση στην αποθεματοποίηση που προβλέπεται στο άρθρο 6 παράγραφος 2 του κανονισμού (ΕΟΚ) αριθ. 804/68 καθορίζεται με τον ακόλουθο τρόπο κατά τόννο βούτυρου ή ισοδύναμου βούτυρου:
α) 20,43 ΕΝΜ για τα καθορισμένα έξοδα-
β) 0,37 ΕΝΜ κατά ημέρα αποθεματοποιήσεως για τα έξοδα εναποθέσεως σε ψυγείο-
γ) ένα ποσό κατά ημέρα συμβατικής αποθεματοποιήσεως που υπολογίζεται σε συνάρτηση με την τιμή αγοράς, που εκφράζεται σε εθνικό νόμισμα, του βούτυρου που δίδεται από τον οργανισμό παρεμβάσεως του εν λόγω Κράτους Μέλους την ημέρα συνάψεως της συμβάσεως και ενός ποσοστού τόκου 12% ανά έτος-
δ) 9,67 ΕΝΜ για το προϊόν του οποίου η διάρκεια αποθεματοποιήσεως είναι τουλάχιστον τέσσερις μήνες.
Για τον υπολογισμό των εξόδων που αναφέρονται υπό β) και γ), ο αριθμός των ημερών υπολογίζεται από την ημέρα εισόδου στην αποθήκη μέχρι την ημέρα εξόδου. Εν τούτοις το μέγιστο ποσό δεν μπορεί να είναι ανώτερο από ένα ποσό ανάλογο με μία διάρκεια αποθεματοποιήσεως εκατόν δέκα ημερών.
Τα ποσά που αναφέρονται υπό α) β) και δ) μετατρέπονται σε εθνικό νόμισμα με τη βοήθεια ενός αντιπροσωπευτικού ποσοστού που ισχύει την τελευταία ημέρα της αποθεματοποιήσεως και δίνει δικαίωμα για ενίσχυση σύμφωνα με το προηγούμενο εδάφιο."
Άρθρο 2
Ο παρών κανονισμός ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος Μέλος.
Έγινε στις Βρυξέλλες, στις 11 Ιουλίου 1980.

Labels: 4
17
11
3
6